
„Românie, Românie, Te  făcură colonie...” (Folclor 
postdecembrist) 


În loc de rezumat. Dacă nu scriem (și) pe probleme care să 
fie legate de realităţile vieţii poporului nostru și a situaţiei în 
care a ajuns țara noastră, înseamnă că facem parte fie din 
categoria jurnaliștilor care, în lăcomia lor nebună după 
bani, după bunuri materiale și posesiuni, acceptă, în 
schimbul plăţii, să distrugă adevărul, să mintă sfruntat, să 
pervertească, să denigreze, să slujească și lui Satan, să îşi 
vândă ţara şi neamul, fie din categoria grafomanilor, al 
celor care sunt dominați de impulsul patologic de a scrie 
mult și fără rost. Acesta este crezul meu când scriu fiecare 
articol: să ofer ceva din adevărurile lumii în care trăim care 
pot fi de folos. Articolul de față abordează problema în care 
a ajuns România, care nici nu mai pare românească și 
care nici nu mai este a românilor. Faptul că foarte mulți 
buni români nu mai au curajul să prezinte starea de fapt 
reală în care a ajuns România, exprimă cel mai bine 
situaţia de dezastru în care am ajuns.Chiar și oamenii 
simplii au ajuns să înțeleagă situația cu adevărat gravă în 
care a ajuns țara noastră, în care nu prea mai avem nimic 
al nostru, care, pe alocuri, nici nu mai pare românească, 
(fimages/stories/autori/Lacrita_Grigorie_2822 jpig) nu mai este a românilor și care își duce existența, 
în mare măsură, pe împrumuturi externe. 
Uneori, când sunt bine dispuşi, conducătorii noștri ne spun că n-are importantă faptul că străinii au 
acaparat cea mai mare parte din bogăţiile României, căci ei, străinii, sunt oameni muncitori, eficienţi şi 
inteligenţi şi că, dacă fac avere pe bogăţiile şi pe munca noastră, averile lor rămân tot în ţara noastră, 
ceea ce este fals. 
Dacă aşa stau lucrurile, de ce nu ne-am preda cu totul acestor străini, să nu mai fim numai colonizați, 
căci ei sunt muncitori, eficienţi şi inteligenţi? 
Un neam a cărei clasă conducătoare îţi vorbeşte laudativ despre calităţile străinilor care-l acaparează, 
nu va mai avea loc în istorie; un asemenea neam este în risc acut de dezintegrare și de colaps. Doar 
nişte lideri patrioţi și capabili, cu autoritate internă şi internaţională, ar mai putea salva România, prin 
politici credibile şi responsabile. Numai că, satanicii suprastatali, care ne hotărăsc destinele, au grijă 
ca la conducerea României să nu ajungă asemenea oameni. 
După ce România a ajuns în mâna străinilor, cei care au predat-o, trădători de neam și de țară, nici 
nu mai pot fi trași la răspundere din cauză că sunt protejaţi de Guvernul Mondial. Sun Tzu (n. c. 544 


î.Hr. - d. 496 î.Hr.) a avertizat lumea, încă de acum circa 2.500 de ani, că „Nici o ţară nu poate fi 
cucerită fără o complicitate din interior”. 

Ce să mai zicem de România când tot omul vede că și Europa întreagă, cu toată Uniunea ei 
parazitară (prin fondurile enorme pe care le consumă, tot mai ineficient), este pe cale să fie pusă pe 
butuci pentru ca, după aceea, să fie tot mai ușor preluată sub conducerea Guvernului Mondial. 
Satanicii stăpâni ai României nu numai că sunt total indiferenți de faptul că am ajuns să nu prea mai 
avem nimic al nostru în această ţară, nici material și nici spiritual, că ţara noastră nici nu prea mai 
pare românească, dar sunt pe cale să ne distrugă chiar și puţinul care a mai rămas din frumoasele și 
din tradiţionalele noastre colinde și cântece specifice sfintelor sărbători[1]. 

Nu numai în zilele de sâmbătă și de duminică, dar și în zilele Sfintelor Sărbători, precum cele de 
Crăciun, de Anul Nou, de Paști etc., atât dimineaţa de la ora 5 la ora 7, uneori chiar până la ora 8, cât 
și la mai multe ore din zi, se transmite numai muzică și colinde de-ale străinilor, în limbile acestora 
bineînţeles. 

Satan, dacă ar fi făcut asemenea programe și tot ar mai fi lăsat să se mai audă și câteva dintre 
frumoasele și tradiționalele noastre colinde și cântece specifice acestor sărbători. Toţi cei care 
atentează și la spiritualitatea poporului român, nu merită, din parte acestuia, decât urarea de a se 
bucura de dragostea lui Satan și de fericire veșnică în lad. 

Satanicii au ajuns să stăpânească tot mai multe instituţii ale statului, fiind un pericol social, cultural, 
politic şi spiritual pentru întreaga societate, satanizarea lor ajungând să fie stare de lege, de ordine, 
de guvernare şi o modalitate de vieţuire socială. Dar cei din conducerea României parcă nu mai au 
nimic românesc în sufletul lor, uitând că sunt plătiţi din bani publici, că sunt în slujba poporului român, 
mare parte destul de oropsit și care și-ar mai găsi alinare de sfintele sărbători în frumoasele și în 
tradiţionalele noastre colinde și cântece specifice acestora. 


„Faceţi din ticăloși conducători și apoi vă întrebaţi de unde vine dezastrul!” (Winston Churchill). 

Crima elitelor conducătoare, române și străine, constă în distrugerea și a sufletului românului 
adevărat, care nu se mai poate bucura nici de siguranţa zilei de mâine și nici chiar de frumoasele și 
tradiţionalele noastre colinde și cântece specifice sfintelor sărbători. Marea majoritate a românilor au 
ajuns ca, din munca lor, să rămână, în final, după achitarea tuturor obligaţiilor către stat (din salarii, 
pentru plata impozitelor și a taxelor locale etc.), numai cu circa 40% din contravaloarea muncii lor. 
Mare parte din respectivul venit rămas este preluat de stat pe calea accizelor, impozitelor, taxelor etc. 
conţinute în prețul produselor și a serviciilor achiziţionate. Aceste preluări la bugetul public național nu 
ar fi un rău atât de mare dacă ar fi folosite raţional, în folosul cetățeanului, spre binele public, precum 
în „țări-vitrină ale societăţii capitaliste”, așa cum sunt Suedia, Norvegia, Finlanda, Danemarca. Dar, 
așa după cum constată cu ușurință și tot omul de rând, veniturile bugetului de stat cheltuite și irațional 
și sunt și fraudate în mare parte. Că ar fi fraudate de români, în special de persoane juridice, cu 
rămânerea în ţară a fondurilor respective, nu ar fi răul cel mai mare. 

Răul cel mai mare (care este o realitate acum) este atunci când fondurile fraudate sunt transferate în 
străinătate, în special de firmele străine. După ce industria României a fost lichidată, după ce bogăţiile 
solului și ale subsolului au trecut în proprietatea firmelor străine, a urmat politica marii finanţe 
internaţionale de a aduce România în starea de sclavie, pe calea (sigură a) împrumuturilor 
externe[2]. 

Bugetul de stat, prădat tot mai mult în fiecare an, nu-și mai poate exercita rolul și funcţiile sale decât 
prin a se îndatora, an de an, de la marea finanţă internaţională. Așa cum „orice împrumut face din 
omul liber un sclav”, tot așa și „orice împrumut făcut de o ţară o aduce în starea de sclavie”, adică o 
aduce în situația de a se afla sub controlul (și dictatura) total al creditorilor săi, așa cum este România 
acum. 

În august 2023, România a ajuns deja la o datorie guvernamentală totală de aproape 736 de miliarde 
de lei, adică 48,9% din Produsul Intern Brut (PIB)[3]. În timp ce povara fiscală crește permanent 


asupra onestului cetățean, deficitul bugetar (cheltuielile sunt mai mari decât veniturile) crește de la an 
la an (în cifre absolute), iar împrumuturile externe cresc și ele anual, atât în cifre absolute, cât și ca 
pondere în PIB[4], rezultatul fiind „O Românie care nici nu mai pare românească și care nici nu mai 
este a românilor”. 

Pentru a se înțelege cât mai bine situația în care a ajuns țara noastră, fiecare familie și fiecare 
cetățean în parte, să luăm ca exemplu o familie, respectiv familia domnului C. Durere, care redă cât 
mai fidel unele din realitățile actuale din România. Domnul C. Durere are un salariu lunar de 5.000 de 
lei, o soție șomeră (și cu probleme de sănătate) și doi copii, ambii eminenţi la învățătură și cuminţi. 
Cheltuielile lunare strict necesare familiei sale sunt de 5.300 de lei. 

Fiind foarte preocupat de binele familiei sale, având o dorinţă foarte mare pentru ca cei doi copii ai săi 
să ajungă „oameni de succes prin puterea minții lor', domnul C. Durere a făcut, și face, an de an, de 
mai mulți ani, eforturi deosebit de mari în acest sens; respectiv: 

- de la părinţii săi și ai familiei sale a moștenit mai multe suprafeţe de teren, pe care le-a vândut unui 
cetățean străin, care a cumpărat cam toate terenurile din localitățile respective; 

- de la unul din bunici a moștenit o casă, tot în localitatea în care erau și terenurile, pe care a vândut- 
o tot respectivului cetățean străin; 

- cum (a) nu mai făcea faţă cu cheltuielile și (b) nu mai avea nici ce vinde, iar cei doi copii (ambii 
eminenţi, studenți la medicină) erau în ultimii ani de facultate, a contractat un credit de nevoi 
personale, pentru care are de plătit și o rată lunară (împrumut + dobânzi), de 1.200 de lei. 

Așa după cum am mai arătat, la sfârșitul lui august 2023, România a ajuns deja la o datorie 
guvernamentală totală de aproape 736 de miliarde de lei. La o populaţie, aflată efectiv în România la 
sfârșitul lunii august 2023, de 18 milioane, rezultă o datoria făcută de stat, în numele fiecăruia din 
cetățenii care locuiesc în România, de 736 de miliarde de lei : 18 milioane de locuitori = 41.000 de lei. 
Acestei familii îi revine o datoria făcută de stat, în numele lor, dar fără ca aceștia să conștientizeze 
acest lucru, de 41.000 x 4 = 164.000 de lei. 

Cum an de an (1) România ajunge tot mai săracă, (2) datoria făcută de stat creşte mereu, iar (3) 
numărul cetățenilor care locuiesc în României se reduce mereu[5], este ușor de înțeles că datoria 
făcută de stat ce revine atât fiecărui locuitor, cât și fiecărei familii, va crește mereu și tot mai mult. 
Cine va plăti această datorie? Un răspuns exact este greu de dat, dar este ușor de înțeles că această 
grea povară va rămâne în sarcina urmașilor și a urmașilor domnului C. Durere. 

Domnul C. Durere tot speră ca serviciile sociale se îmbunătăţească, respectiv: asistența medicală 
(spitale); educaţia (școli și universităţi); facilități publice (locuinţe comunitare); transport (căi ferate și 
drumuri); transportul public local; alimentarea cu apă și canalizare; alimentare cu energie termică; 
iluminatul public; salubrizarea localităţilor etc. Dar, în loc ca aceste speranţe ale sale să se 
îndeplinească, statul îi spune: 

- că (el, statul) e sărac; 

- că deficitele bugetare anuale sunt mereu în creştere; 

- că datoria externă a ajuns așa de mare că este tot mai greu să fie plătite fie și numai dobânzile la 
creditele împrumutate; 

- că cheltuielile militare (de multe miliarde de dolari anual, impuse, obligatoriu, de partenerii externi) 
sunt mereu în creștere; 

- că nu mai sunt bani de investiții etc. 

Statul a ajuns așa de sărac și de împovărat încât a ajuns ca peste 20% din totalul cheltuielilor sale să 
se ducă pe rate și dobânzi la împrumuturi. Dacă, prin similitudine, privim situaţia la nivelul domnului 
C. Durere, aceasta este următoarea, în anul 2024: 

- veniturile sunt de 5.000 de lei x 12 = 60.000 de lei; ZA 

- cheltuieli sunt de 5.300 de lei x 12 = 63.600 de lei; 

- împrumuturile și dobânzile bancare, contractate pe 30 de ani = 200.000 de lei; 

- datoria făcută de stat, în numele familiei sale = 164.000 de lei. 


Aceasta, acum, la începutul anului 2024. Dar dacă avem în vedere că datoria pe cap de locuitor a 
crescut în România de 3 ori doar în ultimii 10 ani, este ușor de înţeles care va fi povara datoriilor 
externe ale României în viitor. 


Satanicii conducători, care au adus România în această situaţie, îi spun (cu multă seninătate) 
onestului cetățean (1) că nu mai sunt bani la buget, (2) că e vremea să strângă cureaua, (3) că și cu 
plata pensiilor pensii sunt probleme tot mai grele, fapt pentru care acestea nu mai pot fi mărite nici 
chiar cu rata inflaţiei etc. „[...] Vai, nenorocită ţară, rele zile-ai mai ajuns!/ A lor gheare-nfipte-n pieptu- 
ți, fără milă l-au străpuns/ Şi-n bucăţi împart, infamii, carnea ta, avutul tău!/ Tot ce s-a găsit pe lume 
mai stricat, mai crud, mai rău,/ Ăşti nemernici fără suflet, fără nici un căpătâi,/ Ţin a tale zile-n mână, 
ş-a ta cinste sub călcâi./ Şi călări pe tine, ţară, se cred zei aceste bestii,[...]” (Din poezia „Cârmacii”, 
de Alexandru Vlahuţă). 


După ce cei doi copii ai domnului C. Durere au terminat facultatea, aceștia, constatând (încă de când 
erau studenţi la medicină) faptul că în unităţile medicale de stat din România, nu funcţionează criteriul 
valorii-muncă, al meritului personal, nici la angajare și nici la promovare, au plecat să muncească în 
străinătate, unde au ajuns medici eminenţi la unul dintre cele mai renumite spitale din Europa. 


Satanicii stăpâni ai României (care au adus ţara și poporul în această situaţie) nu numai că sunt total 
indiferenți de faptul că am ajuns să nu prea mai avem nimic al nostru în această ţară, nici material și 
nici spiritual, că ţara noastră nici nu prea mai pare românească, dar sunt pe cale să ne distrugă chiar 
și puţinul care a mai rămas din frumoasa și bogata noastă spiritualitate, în baza căreia acest popor a 
rezistat de mii de ani atâtor și atâtor vicisitudini care s-au abătut asupra sa. 


Acestea sunt unele dintre cauzele principale care au făcut ca România să nici nu mai pară 
românească și care nici nu mai este a românilor. Şi asta e destul pentru românul adevărat ca să 
înceapă să plângă; dacă mai poate. În suferințele sale, oropsitul popor român le urează tuturor care |- 
au adus în această situaţie să se bucura de dragostea lui Satan şi de fericire veșnică în lad. 


Este o problemă de timp până când blestemul acestui popor creștin va cădea asupra tuturor 
asupritorilor poporului român, care au distrus și România de azi, în care nu prea mai avem nimic al 
nostru, care nici nu mai pare românească. 


[1] A se vedea articolele subsemnatului intitulate „Despre unele emisiuni muzicale de la radio, care sunt toxice 

pentru tradiţiile noastre strămoșești și creștinești” și „S-a dus bucuria din inimile noastre, prin unele din tristele emisiuni muzicale de la radio”. 

[2] În aprilie 1989, România a ajuns cu datoria externă la zero, după care a început să fie un creditor extern net. Prin „Legea nr. 3 din 18 aprilie 1989 
privind interzicerea creditelor din străinătate”, se interzicea contractarea de credite din străinătate. În decembrie 1989, România avea: (1) cea mai mică 
datorie publică, ca procent din PIB, fiind lider mondial; (2) în conturi două miliarde de dolari cash, bani care „au dispărut” în anii '90; (3) datorii de 
recuperat în valoare de aproximativ 8 miliarde de dolari, care nu au mai fost recuperate și (4) numeroase investiţii în străinătate, care și acestea au fost 
pierdute. - https://ro.wikipedia.org/wiki/Datoria_extern%C4%83_a_Republicii_Socialiste_Rom%C3%AZ2nia 
(https://ro.wikipedia.org/wiki/Datoria_externYC4%83_a_Republicii_Socialiste_Rom%C3%A2nia)) 

[3] Vezi  https://romania.europalibera.org/a/datoria-publica-a-romaniei-pe-intelesul-tuturor/32656708.html  (https://romania.europalibera.org/a/datoria- 
publica-a-romaniei-pe-intelesul-tuturor/32656708.html) 

[4] Produsul intern brut (prescurtat PIB) este un indicator macroeconomic (pe ansamblul economic al țări) care reflectă suma valorii de piaţă a tuturor 
mărfurilor şi serviciilor destinate consumului final, produse în toate ramurile economiei în interiorul unei ţări în decurs de un an. 

[5] După unele surse, aproape șase milioane de cetățeni români figurează cu domiciliul sau reședința în străinătate, majoritatea emigranţi la prima 
generație. Mulţi alții nu apar în registrele oficiale (https://romania.europalibera.org/a/romani-strainatate-romania-scadere-populatie/32262375.html 
(https://romania.europalibera.org/a/romani-strainatate-romania-scadere-populatie/32262375.html) ). După alte surse, cel puţin 8 milioane de roruani se 
află în afara graniţelor ţării (https://www.digi24.ro/stiri/actualitate/social/secretar-de-stat-cel-putin-8-milioane-de-romani-au-plecat-din-tara-1945889 


(https:/Mwww.digi24.ro/stiri/actualitate/social/secretar-de-stat-cel-putin-8-milioane-de-romani-au-plecat-din-tara-1945889) ). 

